Document ID: 32003R0080

Komisijas Regula (EK) Nr. 80/2003
(2003. gada 17. janvāris),
ar kuru groza Regulu (EK) Nr. 175/2001 par dažiem šķirņu maisījumiem attiecībā uz valriekstiem čaumalās, ko oficiāli noteikusi ražotājvalsts
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1881/2002 [2], un jo īpaši tās 2. panta 2. punktu,
tā kā:
(1) Komisijas 2001. gada 26. janvāra Regulā (EK) Nr. 175/2001, ar ko nosaka tirdzniecības standartu valriekstiem čaumalās [3], visās kvalitātes šķirās atļauts vienā iesaiņojumā jaukt vairāku šķirņu valriekstus, paredzot oficiālu maisījuma noteikšanu ražotājvalstī.
(2) Francijas iestādes paziņoja Komisijai, ka ir oficiāli noteikušas vairākus šķirņu maisījumus, pielietojot gan svaigos, gan sausos valriekstus, ar nosaukumu "Noix de Grenoble" (Grenobles rieksti) un "Noix du Périgord" (Perigoras rieksti); Amerikas Savienoto Valstu iestādes paziņoja Komisijai, ka ir noteikušas šķirņu maisījumu, pielietojot sausos riekstus, ar nosaukumu "California walnuts" (Kalifornijas valrieksti).
(3) Neatkarīgi no citur oficiāli noteiktu dažādu valriekstu šķirņu maisījumu pastāvēšanas, minēto maisījumu apraksta sīkas ziņas jānorāda Regulā (EK) Nr. 175/2001, lai novērstu jebkuras pretrunas tulkojumā un pielietošanā.
(4) Atbilstīgi jāgroza Regula (EK) Nr. 175/2001.
(5) Svaigu augļu un dārzeņu pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Regulas (EK) Nr. 175/2001 pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 17. janvārī

Labels: 3
17